استدراج

کفار توں جیہڑی ڳالھ یا کم خلاف عادت ظاہر تھیوے اوں کوں استدراج آہدے ہن ۔بہار شریعت ،حصہ 1،ص38
کہیں کافر دے ہتھ تے اوں دے دعوے دے موافق خلاف عادت کم صادر تھیوے جیویں کہ دجال کئی کم کریسی ۔ تفسیر تبیان القرآن،غلام رسول سعیدی زیر آیت الاعراف 101

اگر کافر دے ہتھوں خلاف عادت کوئی چیز ظاہر تھیوے تاں اوں کوں استدراج آہدے ہن ۔ دجال جݙݨ آسی تاں اوں دے ہتھ تے بہت کچھ ظاہر تھیسی۔ بادلاں کوں حکم ݙیسی، اوہ کٹھے تھی کے بارش وساوݨا شروع کر ݙیسن  زمین تے پیر مریسی، اوہ سونا چاندی اڳل ݙیسی۔ جیہڑے لوگ اونکوں خدا منیسن، انہاں دے گھراں کوں دولت نال بھر ݙیسی تے جیہڑے اوں کوں خدا نہ منیسن، انہاں دے گھراں دا سامان دجال دے پچھوں چل پوسی، جیویں کوئی چیز ویندی ویندی ہووے، کوئی شے گھر وچ نہ رہسی۔ عجیب امتحان ہوسی تے عجیب و غریب چیزاں اوندے کولوں صادر تھیسن ۔ ایہ استدراج ہے۔  تفسیر ذخیرۃ الجنان۔ سرفراز خان صفدر 
حوالے